stanford-oval/wikipedia huggingface dataset:
Salmanassar I

Salmanassar I (myös Šalmānu-ašarēd) oli Assyrian kuningas 1274–1245 eaa. tai 1263–1233 eaa. Hän kukisti raaoin ottein vallatussa pohjoisessa Urartussa eli Nairissa olleen hurrilaisten kapinan. Assyria miehitti Nairin, jossa joukot ryöstivät ja polttivat asutuskeskuksia, ja tappoivat ihmisiä armotta. Monia sokaistiin. Sotaa käytiin jo silloin raa'alla tavalla. Se oikeutettiin Assur-jumalalan palvonnalla, johon myöhemmin liittyi kiihkokansallismielisyyttä. Salmanassar yritti vallata Mitannin takaisin, ja hänen vastustajansa heettiläiset liittoutuivat Babylonian kanssa. Salmanassarin joukot ajettiin autiomaahan, mistä ne silti yllättäen hyökkäsivät. Mitannin viimeinen hurrilainen kuningas karkasi länteen. Mitannin kaupungit tuhottiin, ja 14 000 kuljetettiin pakkosiirtolaisina pois.
Salmanassar I rakensi uuden pääkaupungin Kalahiin, joka hylättiin hänen kuolemansa jälkeen.
Sausalito

| Sausalito |
| --- | --- |


Valtio:  Yhdysvallat
Osavaltio:  Kalifornia
Piirikunta:  Marin
Pinta-ala:  
 – Kokonaispinta-ala:  5,9 km²
 – Josta vettä:  1,3 km² 
Väkiluku (2020):  7 269
 – Väestötiheys:  1230 as./km²
 
 https://www.sausalito.gov 
Infobox OKVirheellinen NIMI-arvo: 
Sausalito on kaupunki Yhdysvalloissa Kalifornian osavaltiossa. Sen väkiluku oli 7 269 vuonna 2020. Kaupunki sijaitsee Marinin piirikunnan eteläosassa, noin 6 kilometriä pohjoiseen Golden Gate Bridgestä.
Väestö

Vuonna 2020 Sausaliton 7 269 asukkaasta valkoisia oli 83,5 %, aasialaisia 5,8 %, mustia 0,7 %, alkuperäisasukkaita 0,2 % ja Tyynenmeren alkuperäisasukkaita 0,1 %. Asukkaista 1,4 % kuului johonkin muuhun rotuun, ja 8,4 % asukkaista kuului kahteen tai useampaan rotuun. 6,6 % asukkaista oli hispaanoja tai latinoja. Asukkaista 10,8 % puhui kotonaan jotain muuta kieltä kuin englantia ja 14,9 % asukkaista oli syntynyt ulkomailla.
Kuvia kaupungista

Sausaliton kaupunkia.
Sausaliton jahtisatama.
Aiheesta muualla

Kuvia tai muita tiedostoja aiheesta Sausalito Wikimedia Commonsissa
Saintvincentinamatsoni

| Saintvincentinamatsoni |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Amatsonit Amazona
Laji::  guildingii
Kaksiosainen nimi
 Amazona guildingii  (Vigors, 1837) 
Katso myös
   Saintvincentinamatsoni Wikispeciesissä   Saintvincentinamatsoni Commonsissa 
Infobox OKNimi-testi OKIUCN-testi OK: 
Saintvincentinamatsoni (Amazona guildingii) on värikäs amatsonien sukuun kuuluva papukaijalintu. Se elää vain Saint Vincentin saarella.
Koko ja ulkonäkö

Saintvincentinamatsoni kasvaa 40–46 cm pitkäksi. Aikuisilla saintvincentinamatsoneilla on joko keltaisen- ja ruskeankirjava tai vihreä perusvärimuoto, mutta kahta täysin samanväristä lintua ei ole. Vihreässä värimuodossa höyhenet niskasta pyrstön alkuun ovat likaisenvihreitä. Pyrstö on pääosin sininen mutta siinä on vihreää ja keltaista. Niska on vihreä, ja päässä on valkoinen ja sininen puolikas. Ruskeassa värimuodossa selkä on ruskea, siivet ovat ruskeat, siniset ja oranssit, pyrstön yläosa on sininen ja alaosa on keltainen. niska on vihreä, pää silmien takana on sininen ja silmien edessä oranssi ja keltainen. Nuoret linnut muistuttavat väreiltään aikuisia mutta ovat himmeämpiä.
Esiintyminen

Saintvincentinamatsonia tavataan vain St Vincentilla. Saintvincentinamatsonit elävät pienissä parvissa ennen parittelun alkua.
Elinympäristö

Saintvincentinamatsoni asuu kosteissa metsissä 350–600 metrin korkeudessa.
Lisääntyminen

Saintvincentinamatsonit pariutuvat tammi-helmikuussa. Ne pesivät mielellään sopivissa suurissa puissa olevissa pesäkoloissa. Naaras hautoo yksin kahta munaa.
Ravinto

Saintvincentinamatsonit syövät hedelmiä, siemeniä ja kukkia.
Uhkia

Saintvincentinamatsoni on kärsinyt suuresti metsästyksestä ja metsien raivauksesta. Aikaisemmin se oli välittömässä vaarassa kuolla sukupuuttoon mutta vuonna 1998 aloitetun tarhausohjelman avulla sen kanta on nykyään 450–500 yksilöä. Laji on siis ainakin toistaiseksi turvassa.
Oak Park (Illinois)

| Oak Park |
| --- | --- |

 Koordinaatit: 41°47′59″N, 87°47′59″W 
Valtio:  Yhdysvallat
Osavaltio:  Illinois
Piirikunta:  Cook
Hallinto:  
 – Pormestari:  David Pope
Pinta-ala:  
 – Kokonaispinta-ala:  12 km²
Väkiluku (2003):  50,824
 – Väestötiheys:  4,314 as./km²
Aikavyöhyke:  UTC-6
 
 http://www.oak-park.us 
Infobox OKVirheellinen NIMI-arvo: 
Oak Park on kunta (village) Illinoisin osavaltiossa Yhdysvalloissa. Vuonna 2003 suoritetuissa väestönlaskennoissa kunnassa oli yli 50 824 asukasta. Se sijaitsee Chicagon länsipuolella.
Historia

Oak Park perustettiin vuonna 1902.
Tunnettuja henkilöitä Oak Parkista

Lee Archambault
Richard Bach
Edgar Rice Burroughs
Daws Butler
Dan Castellaneta
Anna Chlumsky
Edward Egan
Johnny Galecki
Kathy Griffin
Ernest Hemingway
Joseph Kerwin
Ray Kroc
John Mahoney
Mary Elizabeth Mastrantonio
Carl Rogers
Bruce Schneier
Carol Shields
Iman Shumpert
Betty White
Frank Lloyd Wright
Salman al-Faraj

Salman al-Faraj MM-kilpailuissa 2018.
Salman al-Faraj (s. 1. elokuuta 1989 Medina) on saudiarabialainen jalkapalloilija, pelipaikaltaan keskikenttäpelaaja. Hän on pituudeltaan 180-senttimetrinen. Hän edustaa kotimaansa pääsarjassa al-Hilalia. Hän on voittanut maansa mestaruuden vuosina 2011, 2017, 2018, 2020, 2021 ja 2022 sekä AFC:n mestarien liigan mestaruuden vuosina 2019 ja 2021.
Saudi-Arabian maajoukkueessa al-Faraj on pelannut ennen vuoden 2022 MM-kilpailuja 71 maaottelua ja tehnyt niissä seitsemän maalia. MM-kilpailuissa 2018 hän pelasi täydet minuutit Saudi-Arabian kaikissa kolmessa ottelussa ja teki rangaistuspotkusta joukkueensa ensimmäisen maalin viimeisessä alkulohko-ottelussa, jossa Saudi-Arabia voitti Egyptin maalein 2–1.
Santísima Trinidad

| Santísima Trinidad |
| --- | --- |
 Santísima Trinidad

Aluksen vaiheet
Rakentaja:  Real Astillero, Havanna
Kölinlasku:  1. lokakuuta 1767
Laskettu vesille:  3. maaliskuuta 1769
Tekniset tiedot
Uppouma:  4 950 t
Pituus:  57,47 m (tykkikansi) 49 m (köli)
Leveys:  15,52 m
Syväys:  7,76 m
Aseistus
Aseistus:  120
Santísima Trinidad (koko nimeltään Nuestra Señora de la Santísima Trinidad) oli Espanjan laivaston vuonna 1769 vesille laskettu kolmikantinen 120-tykkinen linjalaiva. Tykkikansien määrä lisättiin myöhemmin kolmesta neljään, jolloin tykkien määrä nousi 140:een. Pitkään se oli maailman suurin sotalaiva.
Valmistus

Irlantilaissyntyinen Mateo Mullàn (alun perin Matthew Mullan) sai 11. marraskuuta 1766 määräyksen valvoa aluksen rakentamista Havannan laivastontelakalla (esp. Real Astillero de La Habana). Ennen saapumistaan Havannaan huhtikuussa 1767 hän toimitti 112-tykkisen aluksen piirustukset. Kaksikantisen 80-tykkisen San Luisin vesillelasku j30. syyskuuta oli vapauttanut telakan, joten uuden aluksen valmistus voitiin aloittaa jo lokakuun alussa. Alus tilattiin kuitenkin vasta 23. lokakuuta 1767. Mullàn kuoli 25. marraskuuta Havannassa riehuneessa epidemiassa ja hänen työtään jatkoi hänen poikansa Ignacio (aiemmin Ignatius). Valmisteilla ollut alus nimettiin 12. maaliskuuta 1768 kuninkaallisella määräyksellä Nuestra Señora de la Santísima Trinidadiksi.
Santísima Trinidad laskettiin vesille 3. maaliskuuta 1769 kello 11.30 kolmikantisena 120-tykkisenä aluksena (lähteistä riippuen myös luvut 112 tai 116 ovat mahdollisia). Aluksen valmistuskustannukset olivat 140 000 pesetaa (40 000 pesoa). Alus oli valmistettu Kuuban mahongista ja männystä. Aluksen mastojen ja raakojen puutavara oli toimitettu Balttiasta. Laiva oli selvästi aikalaisia, Britanian kuninkaallisen laivaston HMS Victorya ja Ranskan merivoimien Bretagnea, suurempi.
Vuonna 1795 alukseen lisättiin neljäs kahdeksan kanuunan tykkikansi, jonka jälkeen kanuunoiden määrä nousi 140:een. Vaikka tykkien lukumäärä pienennettiin pian 136 kanuunaan, kuljetti se kansillaan selvästi enemmän tykkejä kuin muut aikansa sotalaivat. Vasta Ranskan merivoimien uusi laivamalli, joka kantoi 120 tykkiä kansillaan, kykeni haastamaan Santísima Trinidadin.
Raskaan aseistuksensa vuoksi laiva ei ollut kovinkaan ketterä eikä nopea ja saikin lempinimen El Ponderoso. Lisäksi tehtiin ehdotus, että laiva palvelisi parhaiten ollessaan suojaamassa Cadizia.
Palvelus

Vesillelaskun jälkeen alus varustettiin merikelpoiseksi. Alus sai 30. maaliskuuta kuninkaallisen määräyksen purjehtia Ferroliin. Aluksen päälliköksi nimitettiin Joaquín de Marguna Echezarreta, joka vastaanotti tehtävän 1. joulukuuta. Aluksen aseistuksena oli tällöin 32 kappaletta 24 naulan ja neljätoista 12 naulan tykkiä ja sen miehistöön kuului 960 miestä. Alus lähti 19. helmikuuta 1770 Havannasta kohti Eurooppaa saattajanaan San Francisco de Paula. Alukset ankkuroituivat Vigon edustalle 12. huhtikuuta.
Etu- ja mesaanimastojen korjaamisen jälkeen alus jatkoi matkaansa 9. toukokuuta ja se saapui Ferroliin kuusi päivää myöhemmin. Alus oli erilaisissa testeissä 21. heinäkuuta - 9. elokuuta saattajinaan Guerrero ja Santo Domingo. Testien aikana aluksella oli alakannella kolmekymmentä 24 naulan, keskikannella 32 kappaletta 24 naulan ja yläkannella 32 kappaletta 12 naulan tykkejä. Lisäksi aluksen puolikannella oli kaksi 8 naulan ja kuusitoista 16 naulan tykkiä sekä etukannella neljä 3 naulan kivimörssäriä. Näin varustettuna aluksen yhdessä täyslaidallisessa ammuttiin 998 naulaa rautaa. Koeajoissa todettiin aluksella vakausongelmia ja se sijoitettiin reserviin. Alus siirrettiin 14. maaliskuuta 1771 Ferrolin telakalle, jossa sen vakausongelmat pyrittiin korjaamaan muun muassa alukseen kiinnitettiin suurempi köli.
Palvelus > Yhdysvaltain vapaussota

Alus palautettiin palvelukseen 1778 ja lähti merelle päällikkönään Fernadoz Daoiz, joka raportoi 7. elokuuta aluksen vakausongelmien jatkuvan. Espanja julisti 22. kesäkuuta 1779 sodan Britannialle liittyessään Yhdysvaltain vapaussotaan Ranskan ja kapinoivien siirtokuntien puolelle. Santísima Trinidad lähti Cádizista merelle kenraaliluutnantti Don Luis de Córdoban lippulaivana liittyäkseen ranskalaisten maihinnousulaivastoon, jonka komentajana oli amiraali Comte de'Orvilliers.
Valvontalaivueen lippulaivana Santísima Trinidad johti kuudentoista linjalaivan ja kahden fregatin osastoa. Kun maihinnoususta luovuttiin alus liittyi Gibraltaria saartaneeseen laivastoon. Alus osallistui 9.-18. heinäkuuta 1780 joukkoon kahakoita. Alus saapui 31. heinäkuuta Cabo de São Vicenten edustalla olevalle valvontapisteelle, jossa ollessaan se osallistui 9. elokuuta brittien Bombayhin ja Jamaikalle matkanneiden joukkojenkuljetus- ja huoltosaattueiden kaappaamiseen.
Córdoba vei Santísima Trinidadin takaisin merelle 23. heinäkuuta 1781 liittyen Ranskan laivaston 20 aluksen, jonka komentajana oli Comte de Guichen. Yhdistyneessä laivastossa oli yli 50 alusta ja sen tarkoituksena oli vallata Minorca takaisin. Seuraavien kuukausien aikana aluksen johtama osasto valtasi Sisargasin edustalla brittien saattueen ja tuki Algecirasiin sijoitettuna Gibraltarin saartoa. Alus palasi 23. syyskuuta Cádiziin, missä se siirrettiin telakalle huollettavaksi 5. lokakuuta.
Alus palasi 23. huhtikuuta 1782 telakalta palaten yhdistyneeseen ranskalais-espanjalaiseen laivastoon, jonka mukana se osallistui 20. lokakuuta Cape Spartelin taisteluun. Taistelussa aluksen miehistöstä sai surmansa yksi ja haavoittui neljä miestä. Rauha allekirjoitettiin 23. huhtikuuta ja alus palasi Cádiziin, missä se poistettiin palveluksesta.
Palvelus > Ranskan vallankumoussodat

Santísima Trinidad lähti vuonna 1796 Cádizista amiraali Juan de Lángaran lippulaivana Välimerelle. Alus purjehti Italian ja Korsikan rannikolla. Käväistyään Toulonissa alus saattoi lokakuussa kontra-amiraali Villeneuven alusten matkan Brestiin. Vapauduttuaan saattotehtävästä alus lähti 20. joulukuuta Cartagenaan. Laivaston komentajaksi tuli kenraaliluutnantti (amiraali) Don José de Córdoba y Ramos, joka nosti lippunsa aluksella prikaatikenraali Rafael Orozo jatkoi edelleen aluksen päällikkönä.
Aluksen saatua määräyksen lähteä Cadiziin lähti 1. helmikuuta 1797 Córdoba laivaston kanssa merelle. Laivastoon kuului 27 linjalaivaa, kaksitoista fregattia, prikantiini ja muutamia pienempiä aluksia. Täytettyään alusten varastot Cadizissa Córdoban johtama laivasto lähti Brestiin, missä se kohtaisi Englannin maihinnousua varten kootun alankomaalais-ranskalaisen laivaston. Córdoban osasto kohtasi 14. helmikuuta amiraali Sir John Jervisin laivasto-osaston, johon kuului 25 linjalaivaa Cabo de São Vicenten edustalla. Seuranneessa taistelussa Santísima Trinidad joutui lähes Britannian kuninkaallisen laivaston valtaamaksi. Alus menetti taistelussa mastonsa ja lähes puolet miehistöstä oli kuollut. Aluksen miehistö oli jo laskemassa lippua, kun toiset espanjalaisalukset, Pelayo ja Príncipe de Asturias, onnistuivat pelastamaan sen. Santísima Trininad vetäytyi Cádiziin korjattavaksi, paettuaan vielä matkalla brittien sotalaiva HMS Terpsichorea.
Cádizissa satamapäällikkö amiraali José de Mazarredo kyseenalaisti aluksen kyvyn taistelussa pienempiä aluksia vastaan. Alus todettiin myös merikelvottomaksi, minkä jälkeen Mazarredo esitti aluksen ajamista rantaan linnakkeeksi suojaamaan Cádizia. Mazerradon esitys kuitenkin hylättiin ja alus kunnostettiin, minkä jälkeen se makasi ankkurissa aina vuoteen 1804.
Palvelus > Napoleonin sodat

Espanjan liityttyä 1804 Ranskan rinnalle taisteluun Englantia vastaan Santísima Trininad palautettiin palvelukseen päällikkönään Don Francisco Javier de Uriarte y Borja. Alus oli 1805 Cádizin satamassa valmiina lähtemään merelle Villeneuven ranskalaisen laivaston kanssa. Kontra-amiraali Báltasar Hidalgo de Cisneros nostettua aluksella lippunsa alus lähti 19. lokakuuta yhdistetyn laivaston mukana Cádizista merelle päällikkönään Uriarte.
Trafalgarin taistelussa alus oli lukuisten brittialusten tulituksen kohteena. Taistelussa alus menetti mastonsa ja antautui HMS Princelle, mutta se upposi myrskyssä päivää myöhemmin pahojen vaurioidensa vuoksi.
Santísima Trinidad ennen kuin se muunnettiin nelikantiseksi
Separated

| ”Separated” Amorphis |
| --- | --- | --- |

Singlen tiedot
 Julkaistu: 2016
 Formaatti: 7"
 Tyylilaji: melodinen death metal
 Kesto: 04.17
 Levy-yhtiö: Night of the Vinyl Dead
Amorphiksen muut singlet
| ”Sacrifice” 2015 | ”Separated” 2016 |   |
Separated on suomalaisen Amorphiksen 16. single. Se julkaistiin vuonna 2016 levymerkillä Night of the Vinyl Dead Records, rajoitettuna 999 kappaleen painoksena.
Kappaleet

Separated – 04.17
Kokoonpano

Tomi Joutsen – laulu
Tomi Koivusaari – rytmikitara
Esa Holopainen – soolokitara
Niclas Etelävuori – basso
Santeri Kallio – koskettimet
Jan Rechberger – rummut
Oak Investment Partners

| Oak Investment Partners |
| --- | --- |

Yritysmuoto:  Yksityinen
Perustettu:  1978
Kotipaikka:   Westport, Connecticut
Toiminta-alue:  Maailmanlaajuinen
Tuotteet:  Venture capital -rahoitus Kasvurahoitus
Kotisivu:  www.oakinv.com
Infobox OKVirheellinen NIMI-arvo: 
Oak Investment Partners on yhdysvaltalainen pääomasijoitusyhtiö, joka toimii varhaisen vaiheen yritysten venture capital -rahoittajana. Se sijoittaa muun muassa viestintä-, tieto- ja viestintäteknologia-, nettimedia-, terveyspalvelu- ja vähittäiskaupan alalla toimiviin yrityksiin.
Oak Investment Partnersin päätoimipaikka on Westportissa, Connecticutissa. Yrityksellä on toimistot myös Piilaakson Palo Altossa ja Minneapolisissa. Oak Investment Partners hallinnoi 8,4 miljardin dollarin sijoitusomaisuutta.
Sijoituksia

Compaq
Dick's Sporting Goods
Huffington Post
Index Ventures
Office Depot
SanDisk
Seagate
Whole Foods Market
Aiheesta muualla

Oak Investment Partners (englanniksi)
Saksaulit

| Saksaulit |
| --- | --- |
 Valkosaksauli (Haloxylon persicum)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Revonhäntäkasvit Amaranthaceae
Suku::  Saksaulit Haloxylon  Bunge ex Fenzl
Katso myös
   Saksaulit Wikispeciesissä   Saksaulit Commonsissa 
Infobox OKNimi-testi OK: 
Saksaulit (Haloxylon) on revonhäntäkasveihin kuuluva kasvisuku. Siihen sisältyy yksitoista hyväksyttyä lajia. Niitä esiintyy Pohjois-Afrikassa, Lähi-idässä, Arabiassa ja halki Keski-Aasian. Erään rajauksen mukaan suvun lajit kahta lukuun ottamatta (Haloxylon ammodendron ja H. persicum) voidaan sijoittaa läheiseen sukuun Hammada.
Saksaulit ovat yhdestä yhdeksään metriä korkeaksi kasvavia pensaita tai pieniä puita. Ne ovat kuivuutta kestäviä ja kasvavat laajasti muun muassa Aasiassa hiekka-aavikoilla.
Lajeja

Haloxylon ammodendron
Haloxylon gracile
Haloxylon griffithii
Haloxylon multiflorum
Haloxylon negevensis
Haloxylon persicum – valkosaksauli
Haloxylon salicornicum
Haloxylon schmittianum
Haloxylon scoparium
Haloxylon tamariscifolium
Haloxylon thomsonii
Aiheesta muualla

Finto: Kassu – Kasvien suomenkieliset nimet: Haloxylon
Sauruxet

| Sauruxet> Tiedot |
| --- | --- |
Toiminnassa:  2011–2012
Tyylilaji:  heavy metal
Kotipaikka:  Suomi
Laulukieli:  suomi
Jäsenet:  Milli Pilli, kosketinsoittimet   Herra Saurus, laulu   Komppi Momppi, rummut   Riffi Raffi, kitara   Muffi Puffi, basso  
Infobox OKNimi-testi OK: 
Sauruxet oli suomalainen lapsille suunnattu heavy metal -yhtye. Yhtye ilmoitti lopettavansa toimintansa toukokuussa 2012.
Historia

Vuoden 2011 alussa Mirka Rantanen ajautui välirikkoon Hevisaurus-yhtyeen levy-yhtiön Sony Musicin kanssa Hevisaurus-hahmojen tavaramerkistä. Tämän seurauksena Rantanen perusti kiertuekokoonpanossa toimineiden yhtyeen jäsenten kanssa Sauruxet-yhtyeen. Sauruxet päätyi maksamaan Sony Musicille 100 000 euron korvaukset ja hävisi oikeudet hahmoihin ja nimeen.
Jäsenet

Herra Saurus – laulu
Milli Pilli – kosketinsoittimet
Komppi Momppi – rummut
Riffi Raffi – kitara
Muffi Puffi – basso
Diskografia > Albumit

Saurusplaneetta (2011)
Diskografia > DVD:t

Täältä tulee Sauruxet (2011,  Live DVD)
Nový Jičín

| Nový Jičín |
| --- | --- |
 Nový Jičínin keskusaukio.
 lippu:  vaakuna
 Nový Jičín
 Koordinaatit: 49°35′42″N, 18°00′46″E 
Valtio:  Tšekki
Lääni:  Määri-Sleesia
Piirikunta:  Nový Jičín
Mainittu:  1313
Hallinto:  
 – Pormestari:  Ivan Týle
Pinta-ala:  
 – Kokonaispinta-ala:  44.71 km²
Korkeus:  285 m
Väkiluku (2009):  25 939
Aikavyöhyke:  UTC+1
 – Kesäaika:  UTC+2
 
 http://www.novy-jicin.cz/ 
Infobox OKVirheellinen NIMI-arvo: 
Nový Jičín (saks. Neutitschein) on itäisessä Tšekissä, Määrin-Sleesian läänissä sijaitseva kaupunki. Ensimmäinen kirjallinen lähde kaupungin olemassaolosta on vuodelta 1313. 1800-luvun lopulla kaupunki kasvoi nopeasti teollistumisen kautta. Nový Jičín sijaitsee 32 kilometriä etelään Ostravasta ja kaupungissa on 25 939 asukasta (2009).
Aiheesta muualla

Kuvia tai muita tiedostoja aiheesta Nový Jičín Wikimedia Commonsissa
Kaupungin kotisivut (Arkistoitu – Internet Archive)
Oki Electric

| Oki Electric Industry Co> , Ltd. 沖電気工業株式会社 |
| --- | --- |

ISIN:  JP3194000000
Perustettu:  1881
Perustaja:  Kibataro Oki
Toimitusjohtaja:  Hideichi Kawasaki
Kotipaikka:   Tokio, Japani
Toimiala:  elektroniikkateollisuus
Kotisivu:  www.oki.com/en//
Infobox OKVirheellinen NIMI-arvo: 
Oki Electric Industry Co., Ltd. (OKI, jap. 沖電気工業株式会社, Oki Denki Kōgyō Kabushiki-gaisha) on Japanilainen elektroniikkayritys.
Yritys on perustettu vuonna 1881 ja sen päämaja sijaitsee Tokiossa.
OKI valmisti ensimmäisen puhelimen Japanissa vuonna 1881.
Nykyisin yritys valmistaa muun muassa tulostimia.
Historia

Yrityksen puolijohdeteollisuuden osasto siirrettiin Oki Semiconductor -yritykseen vuonna 2008, joka myytiin samana vuonna Rohm Groupille ja vaihtoi nimen Lapis Semiconductoriksi vuonna 2011.
Tuotteet

Yrityksen tuotteisiin ovat kuuluneet myös tietokoneet:
OKITAC-4300-sarja (1969)
OKITACsystem50-sarja (1978)
OKITAC8300-sarja (1988)
OKITAC S-sarja (1989)
Käännös suomeksi
Saša Stević

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 31. toukokuuta 1981 (ikä 43)
Syntymäpaikka: Banja Luka, Bosnia ja Hertsegovina, Jugoslavia
Pelipaikka: puolustava keskikenttäpelaaja
Pituus: 190 cm
Seura
Seura: FK Zemun
Junioriseurat
: Rudar Prijedor
Seurat
| Vuodet | Seura | O | (M) |
| 1997–2001 | Rudar Prijedor | 71 | (7) |
| 2001–2005 | Borac Čačak | 53 | (2) |
| 2005–2006 | Jaro | 26 | (3) |
| 2007 | IFK Mariehamn | 14 | (0) |
| 2008–2009 | Banat Zrenjanin | 41 | (5) |
| 2010 | Ceahlăul Piatra Neamț | 15 | (0) |
| 2010–2013 | Volyn Lutsk | 40 | (2) |
| 2014– | FK Zemun |  |  |
| Yhteensä | Yhteensä | 260 | (19) |
 Seurajoukkueuran tilastot kattavat vain kansalliset sarjat, päivitetty 28. maaliskuuta 2016.
Saša Stević (serb. Саша Стевић, s. 31. toukokuuta 1981 Banja Luka, Bosnia ja Hertsegovina, Jugoslavia) on serbialainen jalkapalloilija. Hän on pelipaikaltaan puolustava keskikenttäpelaaja tai keskuspuolustaja.
Kausina 2005–2006 Stević edusti Veikkausliigassa Jaroa. Vuonna 2007 hän siirtyi IFK Mariehamniin.
Aiheesta muualla

Saša Stević Veikkausliigan sivuilla
Saurusplaneetta

| Saurusplaneetta Sauruxet |
| --- | --- | --- |

Studioalbumin tiedot
 Julkaistu: 7. syyskuuta 2011
 Tyylilaji: heavy metal
 Kesto: 51.04
 Levy-yhtiö: Leka Productions
Listasijoitukset
  2. (albumilista)    5. (midprice)
Sauruxien muut julkaisut
|   | Saurusplaneetta 2011 | Täältä tulee Sauruxet 2011 |
Saurusplaneetta on Sauruxet-yhtyeen debyyttialbumi, joka julkaistiin 7. syyskuuta 2011. Viikolla 37 albumi oli Suomen virallisen albumilistan sijalla 2.
Kappaleet

Täältä tulee Sauruxet – 3.34
Saurusplaneetta – 4.18
Kummitusten yö – 3.13
Karkkitehdas – 3.51
Prinssi ja linnaneito – 3.04
Peikkoveljekset – 3.32
Iskää hevittää – 3.35
Kunniaksi dinojen – 4.51
Omalla tyylillä – 3.34
Voiton huumaa – 4.03
Aarrekartta – 3.49
Pieni vihreä mies – 2.47
Hau hau – 3.23
Suuri lähtölaulu – 3.23
Kokoonpano

Herra Saurus – laulu
Riffi Raffi – kitara
Muffi Puffi – basso
Komppi Momppi – rummut
Milli Pilli – kosketinsoitin
Arvostelut

Imperiumi.net:
Aiheesta muualla

Saurusplaneetta Discogsissa. (englanniksi)
Albumi Saurusplaneetta Encyclopaedia Metallum -sivustolla (englanniksi)
Sergei Ahromejev

Sergei Ahromejev
Sergei Fjodorovitš Ahromejev (ven. Серге́й Фёдорович Ахроме́ев; 5. toukokuuta 1923 – 24. elokuuta 1991) oli Neuvostoliiton marsalkka maaliskuusta 1983 lähtien sekä Neuvostoliiton sankari vuodesta 1982 lähtien.
Vuosina 1984–1988 hän toimi Neuvostoliiton asevoimien komentajana. Näin hän oli mukana neuvotteluissa jotka lopulta lopettivat Kylmän sodan. Hän oli kuitenkin tyytymätön Mihail Gorbatšovin uudistuksiin armeijasta ja jätti paikkansa. Syy eroamiseen oli Gorbatšovin päätös purkaa armeijan uusin ja tarkin ballistinen ohjus, SS-23 Spider.
Maaliskuussa 1990 hänestä tehtiin Neuvostoliiton presidentin neuvonantaja.
Vuoden 1991 vallankaappausyrityksen aikana Ahromejev palasi lomaltaan Sotšista ja tarjosi apuaan vallankaappaajille. Vaikka hän ei lopulta osallistunutkaan yritykseen, sen epäonnistuttua Ahromejev hirttäytyi Kremlin toimistossaan. Itsemurhaviestissään hän kertoi, ettei voinut enää elää, kun instituutiot, joille hän oli omistanut elämänsä, olivat tuhoutumassa. On myös ollut huhuja että hänet olisi murhattu, jotta häntä olisi estetty paljastamasta toisten kumppanuutta vallankaappausyrityksessä.
Pian hänen kuolemansa jälkeen hänen hautansa vandalisoitiin ja hänen ruumiinsa riisuttiin univormusta jossa hänet oli haudattu. Syyllisiä ei löydetty, eikä tiedetä oliko kyseessä pelkkä häpäiseminen vai aiottiinko puku tai sen koristeet myydä.